วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่าย
24 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,395.95  จุด (+1.73 จุด,+0.12%) กรอบ 1394-1401 จุด มูลค่าการซื้อขาย 13,739.635 ล้านบาท เรียงลำดับมูลค่าการซื้อขาย ICT ENERG TRANS BANK PROP FOOD CONMAT FIN IMM ตามลำดับ
ตลาดภูมิภาคอ่อนแรง [Nikkei 225-0.08%][FBMKLCI +0.52%][HSI -0.70%][SSE -0.70%][TAIEX -1.01%] ตลาดหมดปัจจัยใหม่ๆ เข้ามากระตุ้นในช่วงเช้านี้ อีกทั้งยังมีความเสี่ยงหลังจากที่กระทรวงการต่างประเทศสหรัฐออกแถลงการณ์เตือนชาวอเมริกันที่จะเดินทางไปยังประเทศต่างๆ ทั่วโลก โดยทางกระทรวงได้แถลงผ่านทางเว็บไซต์ว่า “ข้อมูลในขณะนี้บ่งชี้ว่า กลุ่มกองกำลังรัฐอิสลาม (IS), กลุ่มอัล-กออิดะห์, กลุ่มโบโกฮาราม และกลุ่มก่อการร้ายอื่นๆ ยังคงวางแผนที่จะโจมตีภูมิภาคต่างๆ ดังนั้นขอให้ชาวอเมริกันใช้ความระมัดระวังในที่สาธารณะหรือเดินทาง”แถลงการณ์เตือนภัยก่อการร้ายดังกล่าวจะมีผลไปจนถึงวันที่ 24 ก.พ.2559
ปัจจัยไทย ก.พาณิชย์ เปิดเผยว่า ภาวะการค้าระหว่างประเทศเดือน ต.ค.58 การส่งออกลดลง 8.11% จากเดือน ต.ค.57 ขณะที่นำเข้าลดลง 18.21% จากเดือน ต.ค.58 โดยช่วง 10 เดือนแรกของปีนี้(ม.ค.-ต.ค.58) การส่งออกขยายตัวลดลง 5.32% ส่วนการนำเข้าขยายตัวลดลง 11.27% และยังคงยืนยันเป้าหมายการส่งออกของไทยในปีนี้ไว้ที่ -3% ตามเดิม ด้าน ส.อ.ท.เผยดัชนีเชื่อมั่นภาคอุตสาหกรรม ต.ค.58 ที่ 84.7 จุด จาก 82.8 จุด ในก.ย.
IMPACT(+) BAY SCC AOT BH GLOBAL BDMS TOP GLOW KBANK TASCO CPN MINT PTTEP TCAP BBL DELTA   
IMPACT(-) TRUE DTAC KTB S SCB IRPC CPF BTS RATCH SUPER THCOM TPIPL KTC BCP EPG ROBINS ITD 
 
แนวโน้มตลาดและหุ้นที่น่าสนใจ
คาดแกว่งตัวในกรอบแคบ 1,394/1,400 จุด
แนวโน้มภาคบ่ายเชิงเทคนิค: ดัชนีช่วงเช้า ปรับตัวขึ้นทดสอบแนวต้านสำคัญที่ 1,402 จุด เป็นวันที่ 2 แต่ยังไม่สามารถผ่านได้ แสดงถึงแรงขายทำกำไรที่ค่อนข้างมาก มีแนวโน้มที่ช่วงบ่าย ดัชนีจะแกว่งตัวในกรอบแคบ 1,394/1,400  จุด
 
UREKA (ราคาปิดภาคเช้า 1.62)
แนะนำซื้อ ราคาสามารถยกจุดต่ำสุดขึ้น พร้อมยืนเหนือแนวรับสำคัญ 1.60 ได้อย่างต่อเนื่อง เป็นสัญญาณดี มีโอกาสปรับตัวขึ้นทดสอบ แนวต้าน Fibonacci ที่ 1.66/1.87
 
PLAT (ราคาปิดภาคเช้า 5.60)
คงคำแนะนำซื้อ ราคาสามารถยืนเหนือเส้นค่าเฉลี่ยทุกเส้นได้อย่างต่อเนื่อง พร้อมรักษาปริมาณการซื้อขายที่สูงไว้ได้อย่างต่อเนื่อง พร้อมทั้งยกจุดต่ำสุดขึ้นได้ มีแนวโน้มปรับตัวขึ้นต่อทดสอบเป้าหมายแรกที่ 6.00  บาท
 
ข่าวภาคเช้า (IQ)
– HEMRAJ เผยผู้ผลิตรถยนต์ MG จะเซ็นซื้อที่ดินสร้างโรงงานในไทยวันที่ 26 พ.ย. 
– LIT ศึกษาแตกไลน์ธุรกิจใหม่ในปี 60 มองการร่วมทุนหรือเพิ่มผลิตภัณฑ์ใหม่  
– FSMART ตั้งงบลงทุนปีหน้าเบื้องต้น 600-800 ล้านบาท ขยายตู้เติมเงิน-เพิ่มตู้ขายน้ำมัน 
– TOG เจรจาพันธมิตรเพิ่มในอินโดฯ-ฟิลิปปินส์-พม่า เพื่อขยายสาขาในตลาด AEC 
– TREIT ระดมทุน 3.2 พันล้านบาท ลงทุนทรัพย์สิน TICON, มองโอกาสลงทุนอสังหาฯทั้งใน-ตปท.  
– HMPRO ทุ่มงบ 100 ล้านบาท ปรับโฉม”โฮมโปร รามอินทรา”รับมือศก.-อสังหาฯเติบโต  
– JUBILE ตั้งเป้ารายได้ปี 59 โต 10-15% จากปีนี้คาด 1.6 พันล้านบาท
– KBS ตั้งงบลงทุนปีหน้า 200-300 ล้านบาท เน้นซ่อมบำรุง 
– CHO เผยรอขสมก.แจ้งมติยกเลิกประมูลรถเมล์ NGV เป็นลายลักษณ์อักษร  
– LHHOTEL เปิดให้รายย่อย-สถาบันจองซื้อปลายพ.ย.-ต้นธ.ค. ที่ 10 บ./หน่วย 